cyanic-selkie/wikianc huggingface dataset:
Ռոդոպսին
Ռոդոպսին, տեսողական գունակ (հուն․ rhodon-վարդ, opsis-տեսողություն), հիմանական տեսողական գունակ։ Պարունակվում է ծովային անողնաշարավորների, ձկների, գրեթե բոլոր ցամաքային ողնաշարավորների և մարդու ցանցաթաղանթի ցուպիկներում։ Վերջին հետազոտություններում հայտնի դարձավ, որ ռոդոպսին պարունակվում է նաև մաշկի մելանոցիտներում ։ Պատկանում է բարդ սպիտակուցներին՝ քրոմոպրոտեիդներին։ Սպիտակուցի ձևափոխումը բնորոշ է տարբեր կենսաբանական տիպերին։ Կարող են տարբերվել կառուցվածքով և մոլեկուլային զանգվածով։ Լուսազգայուն բջիջների ընկալիչը А տիպի ռոդոպսինների ընտանիքին պատկանող գունակ է։
Ստուգաբանություն
«Ռոդոպսին» անունը ծագում է ρόδον — վարդ և όπσις — տեսողություն բառերից։
Գործառույթ
Լույսի ազդեցությամբ լուսազգայուն տեսողական գունակը փոխակերպվում է։ Նրա փոխակերպման միջանկյալ նյութերից մեկը պատասխանատու է տեսողական գրգիռ առաջացնելու համար։ Ֆոտոռեցեպտորային բջիջների արտաքին սեգմենտում գտնվող տեսողական գունակներն իրենցից ներկայացնում են բարդ ներկված սպիտակուցներ (քրոմոպրոտեիդներ)։ Նրանց՝ տեսանելի լույս կլանող հատվածը կոչվում է քրոմոֆոր։ Այն քիմիական միացություն է՝ վիտամին A-ի ալդեհիդ կամ ռետինալ։ Տեսողական գունակի սպիտակուցը, որի հետ միացած է ռետինալը, կոչվում է օպսին։
Ռոդոպսինը պատկանում է տրանսմեմբրանային GPCR (G-սպիտակուցների հետ միացած ընկալիչներ) ընկալիչների մեծ ընտանիքին։ Լույսի կլանման ժամանակ ռոդոպսինի սպիտակուցային մասի սպիտակուցների կառուցվածքը փոփոխվում է, և դա ակտիվացնում է G-սպիտակուցի տրանսդուկցիան, որը իր հերթին ակտիվացնում է ցԳՄՖ-ֆոսֆոդիէսթերազ ֆերմենտը։ Այս ֆերմենտի ակտիվացման արդյունքում բջջում նվազում է ցԳՄՖ-ի կոնցենտրացիան և փակվում են ցԳՄՖ-կախյալ նատրիումական անցուղիները։ Նատրիումի իոնները ԱԵՖ-ազաներով դուրս են գալիս բջջից մշտապես, ինչը բերում է բջջի թաղանթի գերբևեռացման։ Արդյունքում ֆոտոռեցեպտորը արտադրում է քիչ քանակությամբ արգելակող մեդիատոր ԳԱԿԹ, և երկբևեռ նյարդային բջջում (որը արգելակվում է) առաջանում են նյարդային գրգիռներ։
Ռոդոպսինի կլանման սպեկտր
Տեսողական գունակին յուրահատուկ կլանման սպեկտրը որոշվում է ինչպես քրոմոֆորի և օպսինի հատկություններով, այնպես էլ նրանց միջև կապերի բնույթով ։ Այս սպեկտրը պարունակում է երկու մաքսիմում, մեկը՝ ուլտրամանուշակագույն հատվածում է (278 նմ) և պայմանավորված է օպսինով, մյուսը՝ տեսանելի հատվածում է (մոտ 500 նմ) և պայմանավորված է քրոմոֆորով։ Լույսի ազդեցությամբ գունակի փոխակերումը բաղկացած է շատ արագ ընթացող միջանկյալ փուլերից։ Հետազոտելով ցածր ջերմաստիճանում (այդ ժամանակ նյութերը կայուն են) ռոդոպսինի եթերներում միջանկյալ նյութերի կլանման սպեկտրը՝ հաջողվեց մանրամասն նկարագրել տեսողական գունակի գունազրկման գործընթացը ։
Աչքում տեսողական գունակի քայքայման հետ մեկտեղ տեղի է ունենում նրա ռեգեներացիա (ռեսինթեզ)։ Մութ պայմաններին հարմարման դեպքում այս գործընթացն ավարտվում է այն ժամանակ, երբ ողջ ազատ օպսինը միանում է ռետինալի հետ ։
Ցերեկային և գիշերային տեսողություն
Ռոդոպսինի՝ ճառագայթների կլանման սպեկտրից երևում է, որ վերականգնված ռոդոպսինը մթնշաղային լուսավորության դեպքում պատասխանատու է գիշերային տեսողության համար, իսկ ցերեկային լուսավորության դեպքում՝ «գունավոր տեսողության» համար։ Այդ դեպքում ռոդոպսինը քայքայվում է և նրա մաքսիմալ լուսազգայությունը տեղաշարժվում է սպեկտրի կապույտ հատված ։ Նորմալ լուսավորության դեպքում ցուպիկները գործում են սրվակների հետ միասին, ռոդոպսինի ամբողջական վերականգնումը մարդու մոտ տևում է մոտ 30 րոպե։
Ռոդոպսինը մաշկի բջիջներում
Բրաունի համալսարանի 2011 թվականի հետազոտությունների արդյունքում պարզվեց, որ մաշկի բջիջները՝ մելանոցիտները, նույնպես պարունակում են ռոդոպսին։ Ռոդոպսինը զգայուն է ուլտրամանուշակագույն ճառագայթների նկատմամբ և ակտիվացնում է մելանինի սինթեզը ։
Ծանոթագրություններ
Կատեգորիա:Աչք Կատեգորիա:Գունանյութեր Կատեգորիա:Ներկանյութեր Կատեգորիա:Կենսաբանություն
Զարդիդարա (գետակ)
Զարդիդարա, գետակ Արաքսի ավազանում, Արփայի աջակողմյան վտակը։ Մայր գետին է միանում Նախիջևանի ԻՀ Վերին Տանձիկ գյուղի մոտ։ Այժմ գտնվում է Վայոց ձորի Արենի գյուղի հարավ-արևմուտքում։ Արևմտահայերեն տառադարձությամբ՝ Զարտիտերե ։
Կրեացո
Բնակչությունը կազմում է 10843 մարդ (2008), բնակչության խտություն՝ 1009 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 36051։ Հեռախոսային կոդ՝ 0444։
Ծանոթագրություններ
Կատեգորիա:Իտալիայի բնակավայրեր
Անդրեյ Խոմուտով
Անդրեյ Վալենտինովիչ Խոմուտով (Андрей Валентинович Хомутов, ), ռուս և խորհրդային հոկեյիստ (հարձակվող)։ ԽՍՀՄ սպորտի վաստակավոր վարպետ (1982)։ Օլիմպիական խաղերի եռակի չեմպիոն, աշխարհի ու Եվրոպայի յոթակի չեմպիոն։ 2014 թվականին ընդգրկվել է Հոկեյի միջազգային ֆեդերացիայի փառքի սրահում։
Կենսագրություն
Անդրեյ Խոմուտովը ծնվել է 1961 թվականի ապրիլի 21-ին Ռուսաստանի Յարոսլավլ քաղաքում։ Հոկեյով զբաղվել սկսել է հայրենի քաղաքում։ Գորկովոյի մարզական տիպի գիշերօթիկ դպրոցի մարզիչ Վլադիմիր Պետրովիչ Սադովնիկովի սանն է։ ԽՍՀՄ զինված ուժեր զորակոչվելուց հետո Խոմուտովն սկսել է խաղալ նախ ԲԿՄԱ-ի պատանեկան թիմում, իսկ հետո դարձել է ԲԿՄԱ վարպետների թիմի անդամ։
Օլիմպիական խաղերում Անդրեյ Խոմուտովը ոսկե մեդալի է արժանացել երեք անգամ՝ 1984, 1988 և 1992 թվականներին։ Աշխարհի չեմպիոն է դարձել յոթ անգամ (1981, 1982, 1983, 1986, 1989, 1990, 1993), յոթ անգամ էլ հաղթել է Եվրոպայի առաջնությունում (1981, 1982, 1983, 1985, 1986, 1987, 1989)։ 1981 թվականին հաղթել է Կանադայի գավաթի առաջնությունում։ Խոմուտովը ԽՍՀՄ չեմպիոն է դարձել ինն անգամ (1981-1989)։ Մարզական կարիերան ավարտելուց հետո Անդրեյ Խոմուտովն սկսել է աշխատել որպես մարզիչ՝ գլխավորելով շվեյցարական մի շարք ակումբներ։ Ստացել է Շվեյցարիայի քաղաքացիություն ։
2007 թվականին Անդրեյ Խոմուտովը վերադարձել է Ռուսաստան, որտեղ մի որոշ ժամանակ գլխավորել է ՆԳՆ հոկեյի թիմը (2007-2008 թվականներ) ։ 2008 թվականի մայիսի 5-ից մինչև դեկտեմբերի 29-ը Խոմուտովը եղել է «Սիբիր» հոկեյի թիմի գլխավոր մարզիչը, իսկ 2009 թվականի հոկտեմբերի 16-ից մինչև 2010 թվականի մարտի 24-ը նա եղել է Մոսկվայի «Դինամո» ակումբի գլխավոր մարզիչը։
2010 թվականի հունիսի 24-ին Անդրեյ Խոմուտովը նշանակվել է Աստանայի «Բարիս» ակումբի ու Ղազախստանի հոկեյի տղամարդկանց հավաքականի գլխավոր մարզիչ։ Սակայն թիմն անհաջողություն է կրում Հոկեյի մայրցամաքային լիգայում, տնային խաղերում պարտվում է «Յուրգա» և «Ամուր» ակումբների հետ խաղերում 0:11 ընդհանուր հաշվով։ Դրանից հետո՝ 2011 թվականի հոկտեմբերի 25-ին, «Բարիս» ակումբի հոգաբարձուների խորհուրդը որոշում է ընդունել խզել Խոմուտովի հետ կնքված պայմանագիրը ։
Արտաքին հղումներ
Կատեգորիա:Ռուս հոկեյիստներ Կատեգորիա:Խորհրդային հոկեյիստներ Կատեգորիա:Ռուս օլիմպիական չեմպիոններ‎ Կատեգորիա:ԽՍՀՄ օլիմպիական չեմպիոններ
Մարիամ Կախելիշվիլի
Մարիամ Կախելիշվիլի (მარიამ კახელიშვილი, հոկտեմբերի 9, 1995, Ծղնեթ, Վրաստան), վրացի երաժիշտ և կիթառահար։
2010 թվականին մասնակցել է «բառերի րոպե» երաժշտական մրցույթի վրացական տարբերակին և գրավել է երրորդ հորիզոնականը ։
Նաև 2010 թվականին ներկայացրել է Վրաստանը Բելառուսի մայրաքաղաք Մինսկում տեղի ունեցող Մանկական Եվրատեսիլ երգի մրցույթում և գրավել չորրորդ հորիզոնականը տասնչորս երկրներից ։
Ծանոթագրություններ
Կատեգորիա:Վրացի երգչուհիներ Կատեգորիա:Մանկական Եվրատեսիլի մասնակիցներ Կատեգորիա:21-րդ դարի երգչուհիներ
Գլեդիս Փայլ
Գլեդիս Փայլ (Gladys Shield Pyle, ), ամերիկացի քաղաքական գործիչ, Հարավային Դակոտայի պետական քարտուղար (1927-1931), ԱՄՆ սենատոր Հարավային Դակոտայից (1938-1939)։
Վաղ տարիներ
Ջոն Փայլը մահացել է 1902 թվականին որովայնային տիֆից։ Նրա մահից հետո ընտանիքը ստիպված էր աշխատել։
Գլեդիսն այցելել է համալսարանին կից Հյուսոնյան քոլեջ, որն ավարտել է 1911 թվականին ։
Փայլը դասավանդում էր Միլլերի, Ուեսինգթոնի և Հուրոնի հանրակրթական դպրոցներում 1912 թվականից մինչև 1920 թվականը ։
Քաղաքական կարիերա
1923 թվականին Գլեդիսը դարձավ առաջին կինը, որը ծառայում էր նահանգի Ներկայացուցիչների պալատում։ Նա 1923-1927 թվականներին եղել է Հարավային Դակոտայի Ներկայացուցիչների պալատի անդամ։ 1927 թվականին դարձել Է Հարավային Դակոտայի պետական քարտուղար և մինչև 1931 թվականը մնացել է պաշտոնում ։
1930 թվականին առաջադրել է իր թեկնածությունը հանրապետական կուսակցության նահանգապետի պաշտոնում, սակայն պարտվել է փրայմերիզը ։
ԱՄՆ սենատոր
1936 թվականի դեկտեմբերին մահացել է Հարավային Դակոտայից սենատոր Պիտեր Նորբեկը, ինչի պատճառով նահանգի նահանգապետը ստիպված է եղել նրա փոխարեն փոխարինող նշանակել։ Նրա ընտրությունը կանգ է առել դեմոկրատ Հերբերտ Հիչկոկի վրա։ Հիչքոքը պարտվել է իր կուսակցության փրայմերիզը՝ իր ժամկետը շարունակելու համար, իսկ հիմնական ընտրություններում հաղթել է հանրապետական Ջոն Գառնին ։
Սենատից հետո
1939 թվականի հունվարին Սենատից հեռանալով՝ Փայլը վերադարձավ ապահովագրական բիզնեսին, զբաղվում էր գյուղատնտեսությամբ։ Ավելի ուշ նա դարձել Է Հարավային Դակոտա նահանգի բարեգործության և ուղղիչ հաստատությունների խորհրդի անդամ 1943-1957 թվականներին և 1950-1986 թվականներին հյուսիս-արևմուտքում կյանքի ապահովագրության գործակալ ։
Քրիս Կոլորադո
Քրիս Կոլորադո (Chris Colorado), 26 էպիզոդից կազմված ֆրանսիական հեռուստատեսային անիմացիոն սերիալ, ստեղծել են Թիբո Շատելը, Ֆրանկ Բեղթղանը և Ժակլին Մոնսեյնեն, երաժշտության հեղինակը Ֆաբրիկ Աբուլկյեղն է։ Այն առաջին անգամ Ֆրանսիայում հեռարձակվել է 2000 թվականի դեկտեմբերի 18-ին Canal+ հեռուստաալիքով, ավելի ուշ՝ FR3-ով, հաճախակի ցուցադրվել է Mangas ալիքով։
Յուրաքանչյուր էպիզոդի տևողությունը մոտ 26 րոպե է։ DVD տարբերակները գրեթե անհնար է գտնել, քանի որ շատ սակավաթիվ են թողարկվել։ Մեկ DVD-ը ներառում է Ֆրանսիայում հեռարձակված առաջին չորս էպիզոդները։
Համաշխարհային ցուցադրություն
2001 թվականին Միացյալ Թագավորությունում մուլտսերիալը հեռարձակվեց Toonami ալիքով։ Այն ցուցադրվել է նաև ABC iView հեռուստաալիքով Ավստրալիայում, Club RTL-ով՝ Բելգիայում, VRAK.TV-ով՝ Քվեբեկում, ProSieben և Kabel 1-ով՝ Գերմանիայում, Cartoon Network-ով՝ Լեհաստանում, Հունգարիայում և Ռումինիայում, A1 TV-ով՝ Մակեդոնիայում, Happy TV-ով Սերբիայում և Հ1-ով՝ Հայաստանում։
Քրիս Կոլորադո
Գլխավոր հերոսն է, Աշխարհի Դաշնության լավագույն զինվորներից և փորձառու օդաչուներից մեկն է։ Նա նաև մարտարվեստի վարպետ է և ունի օրենսդրության ու գիտության դոկտորի կոչում։ Բարձրակարգ զինվորների գաղտնի խմբից հետո հարկադրված է լինում թողնել բանակը, որոնք վախենում են, որ Քրիսը կարող է անցնել Թանատոսի կողմը և երևան հանել Աշխարհի Դաշնության վերաբերյալ գաղտնի տեղեկատվությունը, որն ուներ նրա հայրը։ Նա ապրում է պապի՝ Սամուել Կոլորադոյի տանը, որը տեղակայված էր Մեծ կանյոնի հատակին։
Արտաքին հղումներ
Կատեգորիա:Ֆրանսիական մուլտսերիալներ Կատեգորիա:Արկածային հեռուստասերիալներ
Священная война (երգ)
«Священная война»  («Սրբազան պատերազմ»), Հայրենական Մեծ պատերազմի ժամանակ գրված հայրենասիրական երգ, որը հայրենիքի պաշտպանության յուրօրինակ օրհներգ է դարձել։ Երգի երաժշտության մեջ համակցված են խրոխտ քայլերգն ու բարեհնչյուն երգեցողությունը ։ Երգը հայտնի է նաև առաջին նախադասությամբ. «Вставай, страна огромная!»
Պատմություն
Պատերազմը սկսելուց երկու օր անց՝ 1941 թվականի հունիսի 24-ին, միաժամանակ «Իզվեստիա» և «Կրասնայա զվեզդա» թերթերում հրապարակվել է «Սրբազան պատերազմ»  երգի բառերը՝ խորհրդային հայտնի բանստեղծ և ստալինյան մրցանակակիր Վ. Ի. Լեբեդև Կումաչի ստորագրությամբ։ Հրապարակումից անմիջապես հետո կոմպոզիտոր Ալեքսանդր Ալեքսանդրովը բառերի համար երաժշտություն է գրել ։ Բառերն ու նոտաները տպագրելու համար ժամանակ չի եղել և Ալեքսանդրովը դրանք կավիճով գրել է գրատախտակին, իսկ երաժիշտներն ու երգչուհիները այն արտագրել են իրենց տետրերում ։ Իսկ մեկ օր էլ անց են կացրել փորձեր անելով։
1941 թվականի հունիսի 26-ին Բելոռուսական կայարանում դեռևս ճակատ չմեկնած ռուսական բանակի երգի և պարի խմբերից մեկն առաջին անգամ կատարել է այս երգը։ Ներկաների հուշերով՝ այդ օրը երգը կատարել են անընդմեջ վեց անգամ ։ 2005 թվականի մայիսին այդ իրադարձության պատվին կայարանում տեղադրվել է հուշատախտակ։
Սակայն մինչև 1941 թվականի հոկտեմբերի 15-ը «Սրբազան պատերազմ» երգը  մասսայականորեն չի կատարվել, քանի որ համարվել է, որ այն շատ ողբերգորեն է հնչում. երգվում է ոչ թե քիչ արյուն թափելով արագ հաղթելու մասին, այլ ծանր, մահացու կռվի մասին։ Եվ միայն  1941 թվականի հոկտեմբերի 15-ին, երբ վերմախտի կողմից գրավվել էր Կալուգան, Ռժևը և Կալինինը, «Սրբազան պատերազմ»  երգը սկսել է ամեն օր հնչել գրեթե ԽՍՀՄ-ի ողջ տարածքում՝  ամեն առավոտ ռադիոյով, կռիվներից հետո։
Երգը Հայրենական Մեծ պատերազմի ճակատում մեծ մասսայականություն է վայելել, բարձրացրել է զորքի մարտական ոգին, մանավանդ ծանր պաշտպանողական մարտերի ժամանակ։ Պատերազմի ընթացքում երգը երկու անգամ ձայնագրվել է  ձայնապնակի վրա. 1941 թվականին (ձայնապնակ № 11019) և 1942 թվականին (ձայնապնակ № 119 ):
Հետպատերազմյան ընթացքում հաճախ է կատարվել Խորհրդային բանակի Ալեքսանդրովի անվան երգի և պարի ակադեմիական համույթի կողմից և մեծ հաջողություն է ունեցել ինչպես ԽՍՀՄ-ում, այնպես էլ արտասահմանյան շրջագայությունների ժամանակ։
2007 թվականի մայիսի 22-ին Բրյուսելում Ալեքսանդրովի անվան երգի և պարի ակադեմիական համույթ բուռն ծափահարությունների ներքո երգը կատարել է ՆԱՏՕ-ի կենտրոնական գրասենյակում։ Ռուսական որոշ լրատվամիջոցներ գրել են, որ երգային այսպիսի պատասխանը Արևմուտքի՝ Ռուսաստանի նկատմամբ   ունեցած ոչ բարեկամական հարաբերություններին երկակի իմաստ է ստացել ։
Այլ լեզուներով թարգմանություն
Երգը թարգմանվել է այլ լեզուներով։ Ուկրաիներեն թարգմանության «Вставай, країно гордая» հեղինակը հանդիսանում է Միկոլա Բաժանը, գերմաներենի («Der Heilige Krieg») հեղինակը՝  Ստեֆան Խերմլինը, երգը լեհերեն թարգմանել է Կժիշտոֆ Գրուշինսկին ։ Հայտնի է նաև լեհերեն «Żołnierzu do szeregu stań»  տարբերակը՝ առանց տեքստի մեջ ԽՍՀՄ բառի հիշատակման , և հունգարենենը՝ «Fel, küzdelemre, hős haza»:
Բանաստեղծության հեղինակի հարց
1990-ական թվականներին՝ ԽՍՀՄ-ի փլուզումից հետո լրատվամիջոցները բարձրացրել են «Սրբազան պատերազմ»  երգի  բառերի հեղինակային իրավունքի հարցը։ Որոշ հրատարակիչներ հաստատել են, որ երգի բառերը պատկանում են  ռիբինսկցի ուսուցիչ, բանաստեղծ Ալեքսանդր Բոդեին (1865—1939), երգը գրելու ժամանակաշրջանը համարվում է  Հայրենական  Մեծ  պատերազմի ընթացքը, իսկ Լեբեդև Կումաչուն անվանել են  գրագող   ):
Առաջին այսպիսի հրապարակումից հետո դատական նիստ է տեղի ունեցել։ Նիստի ընթացքում գրագողության մասին վկայությունը «իրականությանն անհամապատասխան է համարվել և որակվել է, որ այն նվաստացնում է «Սրբազան պատերազմ» երգի  բառերի հեղինակ Լեբեդև Կումաչի պատիվն ու արժանապատվությունը» ։ Հրապարակումներ կան նաև, որ գրականության և արվեստի ռուսական պետական արխիվում կա երգի  սևագիրը,  որը գրվել է Լեբեդև Կումաչի ձեռքագրով, նրա բազմաթիվ ուղղումներով, ինչն ապացուցում է երգի բառերի վրա նրա  կատարած աշխատանքը  ։ Սակայն արվեստագիտության դոկտոր Ե. Մ. Լևաշևը պնդում է, որ հեղինակը Ա. Ա. Բոդեն է՝ կասկած հայտնելով դատավճռի նկատմամբ ։ Մասնավորապես նա նշել է, որ դատարանը մերժել է պատասխանող կողմի խնդրանքը՝ փորձաքննություն անցկացնելու համար։
Արտաքին հղումներ
Կատեգորիա:Խորհրդային երգեր Կատեգորիա:Ռուսերեն երգեր Կատեգորիա:Հայրենասիրական երգեր
Թալեդ
Թալեդ, լեռ Թիֆլիսի նահանգի Բորչալուի գավառում։ Հիշատակվում է ռուսական աղբյուրներում ։
Ծանոթագրություններ
Կատեգորիա:Վրաստանի լեռներ
Ծղնեթ
Ծղնեթ կամ Ծղնեթի (წყნეთი), քաղաքատիպ ավան Վրաստանի հարավ-արևելքում, վարչականորեն մտնում է Թբիլիսի քաղաքի կազմի մեջ։
Բնակավայրը գտնվում է Թբիլիսիի երկաթուղային կայարանից 12 կմ հեռավորության վրա։ Քաղաքատիպ ավանի կարգավիճակ ստացել է 1967 թվականին։
Ծանոթագրություններ
Կատեգորիա:Վրաստանի բնակավայրեր
Ամբլիոպիա
Ամբլիոպիա կամ ծույլ աչք (Amblyopia, ἀμβλύς "amblys" բառից, որը նշանակում է "կույր" և ὤψ ōps, որը նշանակում է "տեսողություն"), ախտաբանական վիճակ, որի ժամանակ աչքը և ուղեղը չեն համագործակցում միմյանց հետ ։ Արդյունքում այն բերում է տեսողության նվազման այն աչքում, որը սովորաբար նորմալ է թվում ։ Սա երեխաների և երիտասարդների շրջանում մեկ աչքում տեսողության իջեցման ամենահաճախակի պատճառն է ։ Ամբլիոպիայի պատճառ կարող է լինել ցանկացած պայման, որը վաղ մանկությունում խանգարում է տեսողության ֆոկուսավորմանը ։ Այն կարող է լինել տեսողության վատ շտկման, աստիգմատիզմի դեպքում, երբ ֆոկուսացումը դժվարացած է, մեկ աչքն ավելի կարճատես է կամ հեռատես քան մյուսը և ոսպնյակի պղտորման (կատարակտ) առկայության դեպքում։ Հիմնական պատճառի բուժման դեպքում տեսողությունն անմիջապես չի վերականգնվում, քանի որ առաջացման մեխանիզմում ներգրավված է նաև ուղեղը։ Ամբլիոպիան կարող է դժվար հայտնաբերվել, այդ պատճառով խորհուրդ է տրվում տեսողության ստուգում չորսից հինգ տարեկան երեխաների շրջանում ։ Վաղ ախտորոշումը բարելավվում է բուժման արդյունքները ։ Որոշ երեխաների մոտ ակնոցների կրումը կարող է լինել միակ բուժումը  ։ Եթե սա բավարար չէ, բուժուման եղանակն է՝ ստիպել երեխային օգտագործել թույլ աչքը ։ Սա արվում է, օգտագործելով վիրակապ (ակնակապ) կամ ատրոպինի տեղային կաթիլների օգտագործում ուժեղ աչքում։ Առանց բուժման, ամբլիոպիան սովորաբար պահպանվում է չափահաս տարիքում ։ Չափահասների մոտ բուժման արդյունավետության մասին ապացույցները քիչ են ։
Ամբլիոպիան սկսվում է հինգ տարեկանում ։ Չափահասների մոտ այս խանգարումը հանդիպում է պոպուլյացիայում 1-5% դեպքերում ։ Չնայած բուժումը բարելավում է տեսողությունը, այն սովորաբար չի վերականգնում ախտահարված աչքը ։
Ամբլիոպիան առաջին անգամ նկարագրվել է 1600-ական թվականներին ։ Բարդությունները թույլ չեն տալիս մարդկանց աշխատել օդաչու կամ ոստիկան ։
Սան Նաձարիո
Սան Նաձարիո (San Nazario), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 1787 մարդ (2008), բնակչության խտություն՝ 78 մարդ/կմ²։ Զբաղեցնում է 23 կմ² մակերես։ Փոստային ինդեքս 36020։ Հեռախոսային կոդ՝ 0424։
Ամբլիոպիա
Ախտանշաններ և ախտանիշներ
Ամբլիոպիան բնութագրվում է մի քանի ֆունկցիոնալ խանգարումներով տարածական տեսողության մեջ, ներառյալ տեսողության սրության իջեցում, կոնտրաստային զգայունության ֆունկցիայի և դետալային սրություն, ինչպես նաև տարածական աղավաղում, ոչ նորմալ տարածական փոխազդեցություններ և ուրվագծի խեղաթյուրված ընկալում։ Բացի այդ, ամբլիոպիայով անձինք տառապում են բինօկուլյար խանգարումներով, ինչպիսին են` տարածական ընկալումը (stereoscopic acuity) և ոչ նորմալ բինօկուլյար ընկալումը ։ Նաև առկա է խտացման ֆենոմեն։ Այս խանգարումները սովորաբար բնորոշ են ամբլիոպիկ աչքին։ Սակայն «ավելի լավ» աչքում հարկլինիկական խանգարումներ ևս հայտնաբերված են ։
Սան Նաձարիո
Ժողովրդագրություն
Բնակչության թվաքանակի փոփոխությունները.
Ամբլիոպիա
Ախտանշաններ և ախտանիշներ
Մարդիկ, ովքեր ունեն ամբլիոպիա, ունեն նաև բինօկուլյար տեսողության հետ կապված խնդիրներ, ինչպիսին է սահմանափակ ստերեոսկոպիկ խորության ընկալումը և սովորաբար եռաչափ նկարները թաքնված ստերիոսկոպիկ էկրանին տեսնելու դժվարություններ, ինչպիսին է ավտոստերեոգրամը ։ Այնուամենայնիվ Խորության ընկալման մոնօկուլյար նշաններից՝ չափը, հեռանկարը, պարալաքսը մնում են նորմալ։
Տեսակներ
Ամբլիոպիան ունի երեք հիմնական պատճառ.
Շլությունով պայմանավորված ամբլիոպիա
Շլությունը, որը երբեմն սխալմամբ անվանում են ծույլ աչք, վիճակ է, որի ժամանակ աչքերը շեղվածություն ունեն ։ Շլությունը  սովորաբար առաջացնում է  նորմալ տեսողություն ունեցող դոմինանտ աչքում (կամ «ընկեր» աչքում, որը նախընտրում է օգտագործել անձը), բայց կարող է բերել ոչ նորմալ տեսողության շեղված կամ ստրաբիզմիկ աչքում, որը հետևանք է ուղեղում երկու աչքերից եկած պատկերների ընկալման տարբերության ։
Հասուն տարիքում առաջացած շլությունը սովորաբար բերում է երկտեսության, քանի որ երկու աչքերը չեն ֆիքսում նույն առարկան։ Երեխաների ուղեղը, այնուամենայնիվ, ավելի նեյրոպլաստիկ է, այսպիսով կարող է ավելի հեշտորեն հարմարվել, ճնշելով աչքերից մեկից ստացած պատկերը, վերացնելով երկտեսությունը։ Ուղեղի այս ճկունությունը, այնուամենայնիվ խոչընդոտում է ուղեղի նորմալ զարգացմանը, արդյունքում առաջացնելով ամբլիոպիա։ Վերջին հետազոտությունները նշում են մանկական շլության հիմքում տեսողական կենտրոնի ընդգրկումը ։
Զիգլաբ
Զիգլաբ, լեռնագագաթ Հայկական լեռնաշխարհում, Պոնտական լեռներում, նրա արևելյան մասում, Խաչքար լեռնաշարհի արևելյան ծայրամասում ։
Ամբլիոպիա
Շլությունով պայմանավորված ամբլիոպիա
Շլության ամբլիոպիա ունեցողները հակված են կարդալու ժամանակ աչքի շարժման դեֆիցիտի, նույնիսկ երբ օգտագործում են ոչ ամբլիոպիկ աչքը։ Մասնավորապես, նրանք հակված են նույն հարթության վրա ավելի շատ շարժումներ (saccade) կատարելուն, քան նորմալ ստերեոտեսողությամբ մարդիկ, և պետք է նվազեցնեն ընթերցանությունը, հատկապես, մանր տառերով կարդալը ։
Շլության ամբլիոպիան բուժման մի քանի եղանակներ կան, որոնցից են տեսողական պատկերը ակնոցների միջոցով հստակ դարձնելը կամ դոմինանտ աչքը ակնակապով փակելու միջոցով ամբլիոպիկ աչքի օգտագործումը խթանելը, կամ ատրոպինի կիրառումը։ Սա իրականացվում է կիրառելով ատրոպինի տեղային կաթիլներ՝ ժամանակավորապես պարալիզացնելով ակոմոդացիոն ռեֆլեքսը, բերելով լավ աչքի տեսողության մշուշման։ Այն նաև լայնացնում է բիբը։ Աչքի ուղղումը կարող է կատարվել վիրահատական և ոչ վիրահատական եղանակով, կախված շլության տեսակից և ծանրության աստիճանից ։
Զիգլաբ
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Թուրքիայի լեռներ Կատեգորիա:Հայկական լեռնաշխարհի լեռնագագաթներ
Ամբլիոպիա
Ռեֆրակտիվ կամ անիզոմետրոպիկ ամբլիոպիա
Ռեֆրակտիվ ամբլիոպիան կարող է առաջանալ անիզոմետոպրոպիայից (երկու աչքերի միջև անհամապատասխան ռեֆրակցիա) ։ Անիզոմետրոպիան առկա է, եթե երկու աչքերի միջև ռեֆրակցիայի ուժի տարբերություն կա։ Աչքը, որն ավելի հստակ պատկեր է ուղարկում ուղեղին, դառնում է դոմինանտ։ Մյուս աչքում պատկերը մշուշոտ է, որը  տեսողական համակարգի մի կեսում բերում է ոչ նորմալ զարգացման։ Ռեֆրակտիվ ամբլիոպիան սովորաբար ավելի քիչ ծանր է, քան շլության ամբլիոպիան։ Հաշվի առնելով, որ անիզոմետրոպիայի ակնոցային շտկումը սովորաբար բերում է երկտեսության, խորհուրդ է տրվում կիրառել կոնտակտային լինզաներ։ Ինչպես նաև բուժական միջոց է տեսողության լազերային շտկումը, եթե սովորական մոտեցումները ձախողվել են, անիզեիկոնիա (երկու բբերի միջև չափերի տարբերություն) առկայության կամ համապատասխանության բացակայության, կամ էլ երկուսի առկայության դեպքում ։
Հաճախ, ամբլիոպիան համակցված է անիզոմետրոպիայի և շլության հետ։ Որոշ դեպքերում երկու աչքերի միջև տեսողությունը կարող է տարբերվել այնքան, որ մեկ աչքն ունենա երկու անգամ բարձր տեսողություն, երբ մյուսը ամբողջովին կույր է։
Կորուստային և օկլյուզիոն ամբլիոպիա
Կորուստային (Deprivation) ամբլիոպիա (ամբլիոպիա նախաանօպսիա, ex anopsia) առաջանում է, երբ աչքի օպտիկական միջավայրերը դառնում են անթափանցելի, օրինակ՝ բնածին կատարակտի կամ եղջերաթաղանթի պղտորման դեպքում ։ Այս պղտորումները արգելակում են լուսային ճառագայթի ադեկվատ թափանցումը և խանգարում են տեսողական ֆունկցիայի զարգացումը։ Եթե ժամանակին չի բուժվում, ապա ամբլիոպիան կարող է պահպանվել, երբ օպտիկական միջավայրերի անթափանցելիությունը վերացված է։ Երբեմն, կոպերի անկման (պտոզի) կամ այլ խնդրի դեպքում վերին կոպը մեխանիկորեն փակում է երեխայի տեսողությունը, ինչը կարող է արագորեն բերել ամբլիոպիայի։ Օկլյուզիոն ամբլիոպիան կարող է լինել հեմանգիոմայի բարդություն, որը ծածկել է աչքի մի մասը կամ աչքը անբողջությամբ։ Կորուստային և օկլյուզիոն ամբլիոպիայի այլ հնարավոր պատճառներն են՝ պղտորումներ ապակենման մարմնում և աֆակիան՝ ոսպնյանկի բացակայությունը ։ Կորուստային ամբլիոպիան կազմում է 3%-ից ավելի քիչ, ամբլիոպիայով տառապող բոլոր անձանց մոտ ։
Պաթոֆիզիոլոգիա
Ամբլիոպիան զարգացման խնդիր է ուղեղում և ոչ ներքին, օրգանական նյարդաբանական խնդիր ակնագնդում (թեև օրգանական խնդիրները կարող են բերել ամբլիոպիայի, ինչը կարող է շարունակել գոյություն ունենալ անգամ եթե օրգանական խնդիրը լուծվում է բժշկական միջամտությամբ) ։ Գլխուղի բաժինը, որը ստանում է պատկերներ վնասված աչքից չի խթանվում ճիշտ ճանապարհով և չի զարգանում մինչև տեսողանան լիարժեք պոտենցիալ։ Սա հաստատվել է ուղեղի անմիջական ուսումնասիրությամբ։ Դեյվիդ Հ. Հուբելը և Թորսթեն Վիզելը և 1981 թվականին ստացելեն Բժշկության կամ ֆիզիոլոգիայի Նոբելյան մրցանակ իրենց կատարած աշխատանքի համար, որտեղ ցույց է տրված ակնային դոմինանտ սյունակների (նեյրոնների խմբեր են տեսողական կենտրոնում, որոնք հիմնականում պատասխանատու են աջ կամ ձախ աչքի համար) վնասման աստիճանը, իրականացված կատուների վրա բավականին ընկճելով տեսողությունը, այսպես կոչված "ճգնաժամային շրջանում" (critical period)։ Ամենամեծ ճգնաժամային շրջանը մարդկանց շրջանում ծննդյան օրվանից մինչև 2 տարեկանն է ։
Ախտորոշում
Ամբլիոպիան ախտորոշվում է բացահայտելով ցածր տեսողություն մեկ կամ երկու աչքում, աչքի կառուցվածքային խանգարումներից զատ և բացառելով այլ տեսողական խանգարումները, որոնք կարող են բերել ցածր տեսողության սրություն։ Այն կարող է սահմանվել ինչպես սրության մեջ երկու կամ ավելի գծերի ներակնային տարբերություն (օր. Շնելլենի աղյուսակ), երբ օպտիկական համակարգերը մաքսիմալ շտկված են ։ Մանկահասակ երեխաների մոտ դժվար է որոշել տեսողության սրությունը և հնարավոր է գնահատել հետևելով պացիենտի ռեակցիային, երբ մեկ աչքը փակ է և հետևել պացիենտի ունակությանը հետևելու առարկային մեկ աչքով։ Ստերեոթեստը ինպչիսին է ստերեոհետազոտությունը (Lang stereotest)  հուսալի չէ ամբլիոպիան բացառելու համար։ Անձը ով անցնում է ստերեոհետազոտությունը դժվար թե ունենա շլության ամբլիոպիա, բայց այնուամենայնիվ կարող է ունենալ ռեֆրակտիվ կամ կորուստային ամբլիոպիա ։ Առաջարկվել է բինօկուլյար սքանավորումը (ցանցենու երկակի ճառագայթային սքանավորւմ) կարող է ընդունակ լինել բացահայտել, արդեն շատ փոքր երեխաների մոտ, ամբլիոպիան որը կապված է շլության, միկրոշլության կամ նվազած ֆիքսացիոն ունակությունը։ Ամբլիոպիայի վաղ ախտորոշումն ու բուժումը  անհրաժեշտ է հասցնելու տեսողության կորուստը մինիմումի։ Ամբլիոպիայի սքրինինգը խորհուրդ է տրվում իրականացնել 3-5 տարեկան անձանց շրջանում ։
Մեծահասակներ
Չնայած ամենալավ արդյունքների հասնում են, եթե բուժումը սկվում է նախքան 8 տարեկանը,12-ից բարձր տարիքի երեխաները և որոշ չափահասներ, կարող են ունենալ լավացում ախտահարված աչքում։ Երեխաները սկսած 9 տարեկանից մինչև 11 տարեկանը, ովքեր կրում են ակնակապ և իրականացրել են տեսողական վարժություններ (տեսողական թերապիա), չորս անգամ ավելի շատ են ցուցաբերել գծային բարելավում 11 տողանոց դիագրամում, քան նրանք, ովքեր չեն ստացել այդ թերապիան։ 13-17 տարեկան պատանիները նույնպես ունեցել են բարելավվում, բայց ավելի քիչ քան փոքր տարիքի երեխաները։ Միայն թե այս բարելավումները ժամանակավոր են, հատկապես երբ բուժումը շարունակական չի լինում ։ Նախնական ապացույցները ցույց են տալիս, որ պերցեպտիվ ուսուցումը կարող է լինել օգտակար չափահասների մոտ ։ Վիրտուալ իրականության համակարգչային խաղերը, որտեղ յուրաքանչյուր աչքը ստանում է վիրտուալ աշխարհի տարբեր ազդակներ, որոնք խաղացողի ուղեղը պետք է համադրի որպեսզի հաջողությամբ խաղա խաղը, ցույց է տվել խոստումնալից լավացում և մոնօկուլյարության և երկտեսության  դեպքում։
Համաճարակաբանություն
Արևմուտքի երկրների բնակչության 2-5% ունեն ամբլիոպիա ։ Մեծ Բրիտանիայում ակնաբուժական նշանակումների 90%-ը երեխաների մոտ կապված է ամբլիոպիայի հետ ։ Կախված ախտորոշման համար ընտրված չափորոշիչներից, երեխաների 1-4%-ը ունեն ամբլիոպիա ։
Հետազոտություններ
2009 թվականին կատարված ուսումնասիրությունը, լայնորեն տարածված հայտնի ամսագրում , ցույց է տվել, որ կրկնակի տրասնկրանիալ մագնիսային խթանումը (transcranial magnetic stimulation) կարող է ախտահարված աչքում ժամանակավորապես բարելավել կոնտրաստային զգայունությունը և տարածական ընկալումը մեծահասակների մոտ։ Այս մոտեցումը դեռ գտնվում է ուսումնասիրությունների փուլում , և սպասվում է արդյունքների ստուգում այլ հետազոտողների կողմից։ Ինչպես նաև, ենթադրվել է, որ այդպիսի արդյունքների կարելի է հասնել օգտագործելով ուղեղի խթանման այլ եղանակներ ինչպիսին է անոդալ՝ (anodal) տրանսկրանիալ միկրոպոլյարիզացիոն խթանում (transcranial direct current stimulation) ։
2013 թվականին կատարված ուսումնասիրությունը ցույց է տվել, որ համընկնող տվյալները ապացույցն են այն բանի, որ չկորելացված երկտեսությունը և նրա հետ կապված մնացորդային դեֆիցիտները խաղում են որոշիչ դեր ամբլիոպիայի ծագման մեջ ։ 2013 թ.-ին արված մեկ այլ հետազոտություն, որի ժամանակ հայտնի Տետրիս խաղը ձևափոխել են այնպես, որ երկու աչքերը տեսնեն խաղի առանձին բաղադրիչներ,օգտագործելով սա եկել են եզրակացության, որ սա նույնպես կարող է օգնել բուժելու բարդությունները մեծահասակների մոտ ։ Բացի այդ առաջարկվել է, որ այս տեսակ բուժական միջոցների արդյունքները կարող են լրացուցիչ ուժեղացվել ուղեղի ոչ ինվազիվ խթանմամբ ։
Արտաքին հղումներ
Կատեգորիա:Տեսողական խանգարումներ և կուրություն Կատեգորիա:Ախտաբանություն
Լուկաշ Շտետինա
Ակումբային
Շտետինան Նիտրա ակումբի սանն է։ 2009 թ․ ամռանը ֆուտբոլիստն արդեն հանդես էր գալիս Նիտրայի հիմնական կազմում։ 2009 թ․ հուլիսի 11-ին Նիտրայի կազմում նա իր մեկնարկային հանդիպումն է անցկացնում Սլովակիայի առաջնությունում, երբ թիմը մրցում էր Ժիլինայի հետ (1:1) ։ 2009/10 մրցաշրջանում Նիտրան կարողանում է զբաղեցնել 4-րդ հորիզոնականը և իրավունք ստանալ մասնակցելու Եվրոպայի Լիգայի խաղարկությանը։ 2010 թ․ հուլիսի 1-ին ֆուտբոլիստը մեկնարկում է եվրոգավաթներում, երբ թիմը մրցում էր հունգարական Գյորի ԷՏՕ ակումբի հետ (2:2) ։ Հաջորդ խաղում Նիտրան պարտվում է 3։1 հաշվով և դուրս մնում հետագա պայքարից։
Չնայած այն հանգամանքին, որ ֆուտբոլիստի պայմանագիրը ներկա ակումբի հետ վերջանում էր ամռանը, 2011թ․ փետրվարին Շտետինան հրավիրվում է Խարկով քաղաքի Մետալիստ ակումբ ։ Նոր ակումբի կազմում պաշտպանն իր մեկնարկային հանդիպումն անցկացնում է 2011 թ․ փետրվարի 28-ին, երբ թիմը ընկերական խաղ էր անցկացնում Ենիսեյի հետ (0:0) ։ Շատ չանցած ֆուտբոլիստը նոր ակումբի կազմում ստանում է 80 համարի մարզաշապիկը։ Ուկրաինայի առաջնությունում իր մեկնարկային հանդիպումն անցկացնում է 2011 թ․ մարտի 5-ին, երբ թիմը մրցում էր Վորսկլայի հետ (0:0) ։ Հետագայում ֆուտբոլիստը չի կարողանում ամրապնդվել նոր ակումբի կազմում։ Տատրան և Դուկլա ակումբներում վարձավճարով հանդես գալուց հետո 2013 թ․ հուլիսին Շտետինան պայմանագիր է ստորագրում Դուկլա ակումբի հետ։
Ազգային հավաքականի կազմում
Սլովակիայի մինչև 19 տ․ հավաքականի կազմում Շտետինան ՈՒԵՖԱ մրցաշարերում անցկացրել է 3 հանդիպում։ Եվս 21 հանդիպում է անցկացրել երիտասարդական հավաքականի կազմում և 1 հանդիպում Սլովակիայի ազգային հավաքականի կազմում։
Հղումներ
Կատեգորիա:1991 ծնունդներ Կատեգորիա:Հուլիսի 28 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Սլովակ ֆուտբոլիստներ Կատեգորիա:Սլովակիայի հավաքականի ֆուտբոլիստներ Կատեգորիա:Մետալիստի ֆուտբոլիստներ
Բեկինի (Սոմի գավառ)
Բեկինի (Becquigny), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 107 մարդ, բնակչության խտությունը` 17.72 մարդ/կմ²։ Բնակավայրը զբաղեցնում է 6.04 կմ² տարածք։
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 33 կմ հարավ-արևելք։
Տնտեսություն
2010 թվականին կար 58 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 17։ Ակտիվության ցուցանիշը կազմում է 70,7 %։ 41 աշխատունակ մարդկանցից աշխատել է 31 անձ (18 տղամարդ և 13 կին)։ Գործազուրկ են եղել 10 անձ (4 տղամարդ և 6 կին)։ 17 անաշխատունակներից 4 եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սագիտ Ռամիև
Սագիտ Ռամիև (Рамиев, Сагит Лутфуллович, ), թաթար բանաստեղծ։
Կենսագրություն
Ծնվել է Բաշկորտոստանի Կուգարչինսկի շրջանի Իբրաևո գյուղում, լաստանավորդի ընտանիքում, 1880 թվականի փետրվարի 12-ին։ Սովորել է թաթարական Խուսայինիա մեդրեսեում և Օրենբուրգի ռուսական դպրոցում։ 1902-1906 թվականներին աշխատել է որպես ուսուցիչ, այնուհետև տեղափոխվել Կազան, որտեղ սկսել է աշխատել «Таң йолдызы» թերթում։ 1912-1913 թվականին աշխատել է Աստրախանում։ 1922 թվականից ապրել է Ուֆայում։
Արտաքին հղումներ
Կատեգորիա:Թաթար բանաստեղծներ Կատեգորիա:Թաթար գրողներ Կատեգորիա:Բանաստեղծներ այբբենական կարգով
Կոմո (գավառ)
Կոմո (Provincia di Como; Provinz Como)՝ գավառ Իտալիայում, գտնվում է Լոմբարդիա մարզից հյուսիս և սահմանակից է Տիչինո և Գրաուբյունդե շվեյցարիական կանտոններին հյուսիսից, իտալական Սոնդրիո և Լեքո գավառներին արևելքից, Միլան գավառին հարավից, Վարեզե գավառին արևմուտքից։
Կոմո քաղաքը այն մայրաքաղաքն է, որն ունի տարբեր մեծ քաղաքներ՝ ավելի քան 10,000 բնակչությամբ՝ Կանտու, Էրբա, Մարիանո Կոմենսե, և Օլջատե Կոմասկո։ Կամպիոնե դ’Իտալիա նույնպես գավառ է և անկլավ է շվեյցարական Տիչինո կանտոնին։
2011 թ.-ի դեկտեմբերի 31-ի դրությամբ հիմնական կանտոնների բնակչությունը.
Բերգամական Ալպերը և մի քանի բարձունքները ծածկում են գավառի հողատարածությունը։ Նաև շատ կարևոր ջրային մարմին է հանդիսանում Կոմո լիճը։ Կոմոն նաև հայտնի է, քանի որ այն Ալեսանդրո Վոլտայի քաղաքն է, ով էլեկտրական մարտկոցներ գյուտի հեղինակն է (1800 թ.)։
Ծանոթագրություններ
Կատեգորիա:Իտալիայի գավառներ
Սամսոն Ղազարյան
Սամսոն Սերյոժայի Ղազարյան, հայ քաղաքական գործիչ, «Ղարաբաղ» կոմիտեի անդամ, Հայաստանի Հանրապետության Գերագույն Խորհրդի առաջին և երկրորդ գումարման պատգամավոր, ԱԺ պետական-իրավական հարցերի մշտական հանձնաժողովի անդամ , Արցախյան առաջին ազատամարտի մասնակից ։
Կենսագրություն
Սամսոն Ղազարյանը ծնվել է 1953 թվականի հունվարի 28-ին Արթիկի շրջանի Տուֆաշեն գյուղում։ Ավարտել է Երևանի պետական համալսարան ը` պատմաբանի որակավորմամբ։ 1976-1980 թվականներին աշխատել է «Հայկապշին» տրեստում որպես բանվոր։ 1982 թվականին` Երևանի Օպերայի և բալետի պետական ակադեմիական թատրոնում տեխնիկ և Փանոս Թերլեմեզյանի անվ. գեղարվեստի ուսումնարանում ուսուցիչ։ 1983-1987 թվականներին` լրագրական աշխատանք է կատարել ՀՀ Ռադիոյի և հեռուստատեսության պետական կոմիտեում և «Ավանգարդ» թերթում։ 1987-1990 թվականներին ուսուցիչ է աշխատել Մխիթար Սեբաստացու անվան կրթահամալիրում։ 1988 թվականից եղել է «Ղարաբաղ» կոմիտեի երկրորդ կազմ կոմիտեի անդամ։ 1988 թվականի դեկտեմբերի 24-ին ձերբակալվել և մինչև 1989 թվականի մայիսի 31-ը բանտարկվել է «Ղարաբաղ» կոմիտեի մյուս տասը անդամների հետ։ Ընտրվել է ՀՀ ԳԽ պատգամավոր։ ԱԺ պետական-իրավական հարցերի մշտական հանձնաժողովի անդամ։ ԱԺ «Հանրապետություն» խմբակցության անդամ։ Եղել է անկուսակցական ։ Արցախյան առաջին ազատամարտի ժամանակ եղել է «Մուշ» ջոկատի հիմնադիր հրամանատարներից ։
2006 թվականին ակտիվ մասնակցություն է ունեցել «Այլընտրանք» հասարակական-քաղաքական նախաձեռնությանը, իսկ 2007 թվականին Իմպիչմենտ դաշինքի ձևավորմանը։ 2008 թվականի համաժողովրդական շարժման մասնակից էր ։
Սամսոն Ղազարյանը երկարատև հիվանդությունից հետո մահացել է Երևանում 2022 թվականի դեկտեմբերի 31-ին ։
Ծանոթագրություններ
Կատեգորիա:ՀՀ ԳԽ 1-ին գումարման պատգամավորներ Կատեգորիա:«Ղարաբաղ» կոմիտեի անդամներ Կատեգորիա:ԵՊՀ շրջանավարտներ Կատեգորիա:Հայ պատմաբաններ Կատեգորիա:Անկախության ակտիվիստներ Կատեգորիա:Հայ քաղաքական գործիչներ Կատեգորիա:Արցախյան պատերազմի մասնակիցներ հայկական կողմից
Դևիդ Ռասսել
Դևիդ Օուեն Ռասսել (David Owen Russel, ), ամերիկացի կինոռեժիսոր, պրոդյուսեր և սցենարիստ։ «Օսկար»-ի նոմինանտ է «Լավագույն ռեժիսորական աշխատանք» կատեգորիայում «Մարտիկ», «Իմ ընկերը խենթ է» և «Խաբեություն ամերիկյան ձևով» ֆիլմերի համար,իսկ վերջին երկու կինոնկարի համար հանդես է եկել նաև  որպես սցենարի հեղինակ։ Բազմիցս  դարձել է «Ոսկե Գլոբուս» -ի նոմինանտ, ռեժիսուրայի ու սցենարի համար «Մարտիկը», «Իմ ընկերը խենթ է» և «Խաբեություն ամերիկյան ձևով» ֆիլմերով։
Կենսագրություն
Ռասսելը ծնվել է 1958 թ.-ին Նյու- Յորքում։ Նրա պնդմամբ  ծնողները (մայրը իտալական արմատներով կաթոլիկ,  հայրը` հրեա) դաստիարակել են իրեն   աթեիստական աշխարհայացքի ոգով ։ 1981 թ.-ին ավարտել է   մասնավոր  քոլեջ  քաղաքագիտության ոլորտի աշխատակցի դիպլոմով։ Առաջին ռեժիսորական աշխատանքի փորձը խաղարկային կինոյում կատարել է  36 տարեկանում։ Սև կատակերգություն «Spanking the Monkey»  ֆիլմի համար Ռասսելը ստացավ հանդիսատեսի համակրանքի մրցանակ  Սանդենս  փառատոնում  և Անկախ ոգու մրցանակ որպես լավագույն դեբյուտային սցենար։ Նրա հաջորդ պրոեկտը «Flirting with Disaster»-ը  ունեցավ մեծ համբավ։  Rotten Tomatoes պրոֆեսիոնալ քննադատները   հնարավոր 100 տոկոսից  ֆիլմի  ռեյտինգը  բարձրացրեցին մինչև 86 , Chicago Sun-Time -ի կինոգետ Ռոջեր Էբերտը նշեց «Ֆիլմի մյուս առավելությունների մեջ կա մեկը, որի պատճառով մենք չենք կարող գուշակել հաջորդ քայլը։ Նմանատիպ պատմությունների զարգացման մեջ կան ժանրի օրենքներ, բայց Ռասսելը  խախտում է դրանց մեծ մասը։ Նա թույլ է տալիս իր հերոսներին  թողնել սյուժետային գլխավոր գիծը, ինչը շփոթվածության առաջ է կանգնեցնում նույնիսկ իրենց։ Ռասսելի հաջորդ ֆիլմերը՝ «Երեք թագավորները»   (1999) и «Սրտեր կոտրողները» (2004 ), դուրս են եկել  բավականին մեծ ինտերվալով  ։ Եթե նրանցից առաջինտ դարձավ բավականին հանրաճանաչ (107 մլն $ եկամուտ  48 մլն բյուջե) ապա երկրորդը  ձախողվեց պրոկատում  (20 մլն $, բյուջե  22 մլն)։ 2010 թվականի  «Մարտիկ » ֆիլմի նկարահանումները սկսել էր ռեժիսոր Դարրեն Արանովսկին, բայց որոշ ժամանակ անց հրաժարվել էր պրոեկտից հանուն  «Սև կարապ» ֆիլմի աշխատանքների։ Սկզբում գլխավոր դերի դերակատար  Մարկ Ուոլբերգը  դեմ էր  Ռասսելի ռեժիսորական մասնակցությանը , հիշելով  «Երեք արքաներ» ֆիլմի ընթացքում ծագած դժվարությունները ։ Սակայն փոխեց իր մտածելակերպը, երբ Քրիստիան Բեյլը արտահայտվեց, որ հետաքրքրված է նմանատիպ կինոռեժիսորի հետ աշխատելու մեջ։ Նկարը նոմինացվել էր  85 կինոմրցանակով տարբեր կատեգորիաներում և ստացավ  նրանցից  39 -ը ներառելով  2 «Օսկար»  լավագույն կնոջ և տղամարդու 2-րդ պլանի դերի  համար։
Ֆիլմագրություն
Ռեժիսոր
Սցենարիստ
Պրոդյուսեր
Ծանոթագրություններ
Կատեգորիա:Ամերիկացի կինոռեժիսորներ Կատեգորիա:Ամերիկացի պրոդյուսերներ Կատեգորիա:Ամերիկացի սցենարիստներ Կատեգորիա:BAFTA մրցանակի դափնեկիրներ
Թափախան
Թափախան, գետ Հայկական Լեռնաշխարհում, Եփրատի ավազանում։ Մայր գետին է միանում Քարաջուր լեռան մոտ ։
Անխելա Գուռիա
Անխելա Գուռիա (Ángela Gurría, ), մեքսիկացի քանդակագործ։ Եղել է Արվեստի ակադեմիայի առաջին կին անդամը։ Հայտնի է իր աչքի ընկնող քանդակով՝ «Սենյալով», որը տասնութ մետրանոց աշխատանք է՝ ստեղծված 1968 թվականի օլիմպիական խաղերի համար։ Ապրում և աշխատում է Մեխիկոյում։
Կյանք
Գուռիան ծնվել է Մեխիկոյում, շատ ավանդական ընտանիքում (Չիապասից) ։ Նրա հայրը՝ Խոսե Մարիա Խուրիան, շատ խիստ է եղել՝ չթողնելով կնոջը տանից հեռու մնալ առանց իրեն։ Նա ուներ 1 տղա և չորս աղջիկ, սակայն կցանկանար աղջիկների փոխարեն ունենալ ավելի մեծ թվով տղաներ։ Անխելը նրանց երեխաներից վերջինն էր ։
Կարիերա
Գուռիան մեկն է մեքսիկացի ամենաբեղմնավոր քանդակագործներից։ Նա իր կարիերան սկսել է 1960-ական թվականներին՝ ձգտելով հասնել հաջողության և ճանաչման ։ Խուրիան իրեն բացաահայտում է Մեխիկոյի տարբեր մասերում գտնվող աչքի ընկնող հասարակական գործերով ։
1952 թվականին Մեխիկոյում վեց տարի աշակերտել է Հերման Կուետոյին ։ Ավելի ուշ Խուրիան աշխատել է ձուլման վրա Մարիո Զամորայի ղեկավարությամբ Աբրահամ Գոնսալեսի և Մոնտիելյա Բլանկի արվեստանոցում ։ Սակայն կնոջ համար դեռևս դժվար էր քանդակագործությամբ լրջորեն զբաղվելը, այդ պատճառով նա իր աշխատանքները մակագրում էր որպես Ալբերտո Ուրիա ։ Դա վերաբերում էր նրան պատվիրած առաջին աչքի ընկնող ստեղծագործությանը, որ կոչվում էր La famila obrera, որն արված էր 1965 թվականին ։ Երբ մրցույթի կազմակերպիչներն իմանում են, որ նա կին է, հրաժարվում են, քանի որ այդ ժամանակ դա կանանց համար անիմաստ աշխատանք էր համարվում ։
Ծանոթագրություններ
Կատեգորիա:Ապրող անձինք Կատեգորիա:Մեքսիկացի կին քանդակագործներ Կատեգորիա:Մեքսիկացի կին արվեստագետներ Կատեգորիա:20-րդ դարի նկարչուհիներ Կատեգորիա:Մեքսիկացի նկարչուհիներ
Պոլա Աբդուլ
Պոլա Ջուլի Աբդուլ (Paula Julie Abdul, ), ամերիկացի երգչուհի, պրոդյուսեր, պարուհի, պարուսույց, դերասանուհի և հաղորդավարուհի։
1980-ական թվականներին Աբդուլը անցել է «Լոս Անջելես Լեյքերս»-ի չիրառաջնորդից մինչև MTV-ի կուռքերի պարուսույցի ճանապարհ, որից հետո, 1980-ականների վերջին, զբաղվում է մենակատարային կարիերայով։ Վեց անգամ գլխավորել է ԱՄՆ-ի գլխավոր հիթ-շքերթը՝ Billboard Hot 100, Աբդուլը մեկն է այն հինգ երգչուհիներից, որոնց ամենաշատ անգամն է հաջողվել անել այդ։ Նա արժանացել է «Գրեմի»-ի՝ «Լավագույն տեսահոլովակ» դասակարգում, «Opposites Attract»-ի համար, ինչպես նաև Primetime Emmy Award, պարարվեստում ականավոր հաջողությունների համար։ Աբդուլի ալբոմները վաճառվել են ավելի քան 30 միլիոն տպաքանակով ամբողջ աշխարհում։
Խլացուցիչ հաջողությունից հետո Աբդուլի կարիերան և անձնական կյանքը անկում ապրեցին, սակայն 2000-ական թվականներին նա վերադառնում է փառքին, ութ տարվա ընթացքում հանդիսանալով American Idol հեռուստաշոուի հանձնաժողովի անդամներից մեկը։ Այժմ Աբդուլը աշխատում է իր նոր ալբոմի վրա։
Կենսագրություն
Պոլա Աբդուլը ծնվել է կալիֆորնիական Սան Ֆերնանդո հովտում, անասնավաճառ, այնուհետև ավազի և խճի վաճառքով զբողվող ընկերության տնօրեն Հարրի Աբդուլի և դաշնակահարուհի Լորեյն Ռայկիսի, որը ասիստենտ էր աշխատում ամերիկյան հայտնի ռեժիսոր Բիլլի Ուայլդերի մոտ, ընտանիքում։ Նրա հայրը ծնվել է սեֆարդացի հրեաների ընտանիքում, Հալեպ (Սիրիա) քաղաքում, որոնք վերաբնակվել են սկզբում Բրազիլիա, իսկ այնուհետև ԱՄՆ ։ Մայրը ծնվել է ռուսական արմատներով աշկենազյան հրեաների ընտանիքում, ֆրանկո-կանադացիներով բնակեցված Սեն Բոնիֆաս (Մանիտոբա, Կանադա) քաղաքում։ Պոլա Աբդուլի պապը՝ մայրական գծով, Մանիտոբայում հանրախանութի տեր Ուիյլամ Ռայկիսը, ծնունդով վոլինյան Կատերբուրգ բնակավայրից էր (այժմ Կատերինովկա, Կրեմենեցկի շրջան, Տերնոպոլի մարզ, Ուկրաինա) ։ Տատիկը՝ Սալլի Ռայսբերգը, Ռուսաստանից գաղթականների դուստր էր ։ Պոլա Աբդուլի ծնողները բաժանվել են 1969 թվականին և նա դաստիարակվել է մոր մոտ։
Պարարվեստ
Աբդուլը եղել է 1980-ական թվականների որոշ հոլովակների պարուսույց, այդ թվում Ջանեթ Ջեքսոնի հոլովակների մեծամասնության՝ Control ալբոմի դարաշրջանում։ 1995 թվականին նա թողարկում է «Վեր կաց և պարիր» («Get Up and Dance!») վիդեոն (վերահրատարկված DVD-ի վրա 2003 թվականին)։ 1998 թվականին նա թողարկում է երկրորդ վիդեոն՝ «Cardio Dance» (վերաթողարկված DVD-ով 2000 թվականին)։ 2005 թվականի դեկտեմբերի 5-ին Աբդուլը թողարկում է DVD «Cardio Cheer», կողմնորոշված երեխաների և դեռահասների վրա, որոնք հանդիսանում էին երկրպագուհիների թիմում։
Կինեմատոգրաֆում Աբդուլը բեմադրել է պարեր Թոմ Հենքսի հերոսի համար՝ «Մեծը» ֆիլմում, ինչպես նաև «Ուղևորություն Ամերիկա», ««Շարժիչ» մականունով Ջեքսոնը», «Ջերրի Մագուայեր», «Վազող մարդը», «Գեղեցկություն ամերիկյան ձևով», «Սերը հնարավոր չէ գնել» և Օլիվեր Սթոունի «Դորզ» ֆիլմերում։ Նաև Աբդուլը պրուսույց է եղել «Թրեյսի Ուլմանի Շոուում», American Music Awards-ում, «Օսկար» մրցանակաբաշխությունում և որոշ գովազդային հոլովակներում։
«Ընդմիշտ քո աղջիկ» (Forever Your Girl) (1987—1990)
1987 թվականին Աբդուլը ձայնագրում է դեմո ալբոմ իր սեփական խնայողություններով։ Չնայած նրա ձայնը թույլ էր, նրա պարային ունակությունները մեծ պլյուս հանդիսացան շոու բիզնեսի համար։ Նա շատ է աշխատում և ուսուցիչ է վարձում վոկալի գծով։
1988 թվականին Աբդուլը թողարկում է իր դեբյուտային «Ընդմիշտ քո աղջիկ» («Forever Your Girl») ալբոմը, որին անհրաժեշտ եղավ ռեկորդային 62 շաբաթ այն բանի համար, որ գլխավորի ԱՄՆ-ի գլխավոր հիթ-շքերթը՝ Billboard 200։ Ալբոմից հինգ երգ հայտնվեցին Billboard Hot 100-ի առաջին եռյակում, որոնցից չորսը՝ Straight Up, Forever Your Girl, Cold Hearted и Opposites Attract, տարբեր ժամանակներում գլխավորել են հիթ-շքերթը։ Դա օգնում է ալբոմին 1989 թվականի ամռանը դառնալու մուլտի-պլատինե։ Ռեմիքսների ալբոմ «Shut Up and Dance»-ը յոթերորդ հորիզոնականն է զբաղեցնում Billboard 200-ում, դառնալով այսօրվա դրությամբ ամենահաջողակ ռեմիքս ալբոմներից մեկը։ «Opposites Attract» երգի տեսահոլովակը հաղթում է «Գրեմի»-ի համապատասխան դասակարգում։ Ալբոմի աջակցման համար Աբդուլը ուղևորվում է Club MTV շրջագայության։
1990-ական թվականների սկզբին Իվետ Մարինը, «Forever Your Girl» ալբոմի բեկ-վոկալիստուհին, հայտարարում է, որ նա երգել է երգերի մեծամասնությունը և Աբդուլի և Virgin Records-ի վրա դատական հայց է ներկայացնում։ Մեկ ամսյա դատական հետաքննությունից հետո Աբդուլը և Virgin Records-ը շահում են դատը։
Spellbound (1991—1994)
Աբդուլի երկրորդ «Spellbound» ալբոմը թողարկվում է 1991 թվականին և ամբողջ աշխարհով մեկ վաճառվում է 7 միլիոն տպաքանակով։ Ալբոմի առաջին սինգլ «Rush Rush»-ը, որի տեսահոլովակը հիմնված է «Խռովարարն առանց պատճառի» ֆիլմի վրա, հինգ շաբաթ շարունակ գլխավորել է Billboard Hot 100 հիթ-շքերթը։ Promise of a New Day-ը, երկրորդ սինգլը, նույնպես զբաղեցնում է առաջին հորիզոնականը, իսկ երրորդ սինգլը՝ Blowing Kisses in the Wind, մտնում է թոփ-10-ի մեջ։ Նաև թողարկվում են Vibeology և Will You Marry Me? սինգլները, որոնքտեղ են գրավում առաջին քսանյակում։ «U» տրեկը գրվել է Պրինսի կողմից։
Ալբոմի աջակցման համար Աբդուլը ուղևորվում է Under My Spell շրջագայության, որին անվանում տալիս են երկրպագուները, որոնք հաղթել էին MTV մրցույթում։ Շրջագայությունը փորձերից մեկի ժամանակ տեղի ունեցած միջադեպի պատճառով քիչ էր մնում հետաձգվեր։ Շրջագայությունը տևում է 1991 թվականի հոկտեմբերից մինչև 1992 թվականի ամառը։
Head Over Heels (1995—1996)
1995 թվականին Աբդուլը հաղթահարում է հոգեկան բուլեմիան և երաժշտական արդյունաբերություն է վերադառնում իր նոր ալբոմով՝ «Head Over Heels»։ Առաջին սինգլը, «My Love Is for Real», իր մեջ զուգակցում է R&B-ի տարրեր և ավանդական արևելյան երաժշտություն։ Երգչուհի Օֆրա Հազան նույնպես մասնակցություն է ունենում երգերում։ «Լոուրենս Արաբացի» ոճով տեսահոլովակը ցուցադրվում է կինոթատրոններում «Անհասկացողը» ֆիլմից առաջ։ Երգը դառնում է ակումբային հիթ, զբաղեցնելով առաջին հորիզոնականը Billboard Hot Dance Music/Club Play և քսանութերորդ հորիզոնականը Billboard Hot 100 հիթ-շքերթներում։
Շոու բիզնես վերադառնալու փորձ
1997 թվականին Աբդուլը պայմանագիր է ստորագրում «Mercury Records»-ի հետ և գրում է «Spinning Around» երգը, Կառա Դիոգարդի հետ միասին։ Պարային տրեկը նախատեսված էր Աբդուլի նոր ալբոմի առաջին սինգլ։ Ալբոմը չի թողարկվում, իսկ «Spinning Around»-ը հանձնվում է Քայլի Մինոուգին։ Երգը դառնում է մեծ հիթ, առաջին հորիզոնականը զբաղեցնելով բազմաթիվ երկրների հիթ-շքերթներում և Մինոուգին վերադարձնում է հաջողություն, այնպես, ինչպես նախատեսված էր Աբդուլի համար։
Անձնական կյանք
Աբդուլը ամունացած է եղել Էմիլիո Էստևեսի հետ, 1992 թվականից մինչև 1994 թվականը։ 1994 թվականին նա ամուսնանում է «Beckerman» հագուստների դիզայներ Բրեդի հետ, Բրիստոլ քաղաքում, Կոնեկտիկուտ։ Նրանք բաժանվում են 1998 թվականին՝ հղվելով անհաշտ տարաձայնությունների։
2007 թվականի հուլիսի կեսերին Աբդուլը հայտարարում է, որ հանդիպում է JT Torregiani-ի հետ, ռեստորանի տեր և փոքր է Աբդուլից 12 տարով։ Աբդուլը և Torregiani-ն բաժանվում են 2008 թվականի հունիսին, որպես պատճառ նշելով Աբդուլի լարված աշխատանքային գրաֆիկը։
Կրոն
Աբդուլը հավատարիմ է հրեական կրոնին և հպարտանում է նրա ժառանգությամբ։ Նա մի անգամ հայտարարել է, որ. «Իմ հայրը Սիրիայի հրեաներից է, որի ընտանիքը գաղթել է Բրազիլիա։ Իմ մայրը կանադուհի է հրեական արմատներով։ Իմ երազանքն է գնալ Իսրայել՝ լիակատար հանգստի համար»։ 2006 թվականի նոյեմբերին Իսրայելի տուրիզմի հարցերով նախարար Իցհակ Գերցոգը նրան հրավիրում է Իսրայել, Աբդուլը պատասխանում նշում է, որ «ես կգամ։ Դուք հնարավորություն եք տալիս իրականացնելու իմ երազանքը»։
Աղբյուրներ
Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Հոլիվուդյան փառքի ծառուղի Կատեգորիա:Ամերիկացի փոփ երգչուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի երգչուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի պրոդյուսերներ Կատեգորիա:Ամերիկացի պարուհիներ Կատեգորիա:Ամերիկացի հաղորդավարուհիներ Կատեգորիա:Ամերիկացի քննադատներ Կատեգորիա:Ամերիկացի խորեոգրաֆներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի փոփ երգիչներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի հեռուստապրոդյուսերներ Կատեգորիա:Մեցցո-սոպրանոներ Կատեգորիա:Ամերիկացի կինոդերասաններ Կատեգորիա:Երաժիշտներ Կալիֆոռնիայից Կատեգորիա:Ամերիկացի դերասանուհիներ Կատեգորիա:Ամերիկացի կին լրագրողներ Կատեգորիա:21-րդ դարի դերասաններ Կատեգորիա:20-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի կանայք Կատեգորիա:21-րդ դարի դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի ամերիկացի երգչուհիներ
Damageplan
Դեմեջփլեն (անգլերեն՝ Damageplan), ամերիկյան հևի մետալ խումբ Տեխաս նահանգի Դալլաս քաղաքից՝ կազմավորված 2003 թվականին։ Իրենց նախորդող Pantera խմբի լուծարումից հետո Դայմբեգ Դառել և Վիննի Պոլ եղբայրները ցանկանում էին նոր խումբ ստեղծել։ Զույգը կանչել է Diesel Machine-ի և Halford-ի նախկին կիթառահար Պատրիկ Լախմանին, որպես վոկալիստ, իսկ ավելի ուշ՝ բասիստ Բոբ Զիլային։ Դեմեջփլանը թողարկեց New Found Power-ը՝ նրանց միակ ալբոմը, 2004 թվականի փետրվարի 10-ին։ New Found Power-ի թողարկման առաջին շաբաթվա ընթացքում հայտնվեց Billboard 200-ի 38-րդ հորիզոնականում՝ վաճառելով 44 676 օրինակ։
Մինչ Դեմեջփլենը ժողովրդականացնում էր ալբոմը, 2004 թվականի դեկտեմբերի 8-ին Օհայո նահանգի Կոլումբուսի Ալռոսա Վիլլա գիշերային ակումբում համերգի ժամանակ խելագարված երկրպագուն՝ Նաթան Գեյլը, բարձրացավ բեմ և սպանեց կիթառահար Դայմբեգ Դառելին և ևս երեքին, նախքան նրան սպանեց ոստիկան Ջեյմս Նիգեմեյերը։ Թեև որևէ դրդապատճառ չգտնվեց, Գեյլի որոշ ընկերներ հայտնեցին, որ նա կարծում էր, իբր Պանտերան գողացել է նրա երգերի բառերը, և որ խմբի նախկին անդամները փորձում էին գողանալ նրա ինքնությունը։ Դեմեջփլենի մենեջերը հաստատեց, որ կան չհրապարակված ձայնագրություններ, թեև դրանք չեն հրապարակվել, և խումբը դեպքից հետո լուծարվեց։ Վիննին և Զիլան միացան Hellyeah խմբին, իսկ Լաչմանը միացավ Mercy Clinic-ին։ Վիննի Պոլը մահացել է 2018 թվականին։
Կազմավորում
Մինչև 2003 թվականը թմբկահար Վիննի Պոլը և կիթառահար Դայմեբեգ Դառելը դժվարությամբ փորձում էին վերականգնվել իրենց նախորդ մետալ խմբի՝ Պանտերայի, իմիջը։ Երկուսն էլ նկարագրել են Պանտերայի վոկալիստ՝ Ֆիլ Անսելմոյի կատարողական մակարդակը որպես «հարվածել և բաց թողնել՝ կախված նրանից, թե ինչ տեսակի թմրանյութեր է նա օգտագործել» ։ 2000 թվականին Պանտերայի Reinventing the Stee ալբոմի և դրան հաջորդած շրջագայության թողարկումից հետո Անսելմոն և Ռեքս Բրաունը սկսեցին կենտրոնանալ իրենց կողմնակի նախագծերի վրա և այլևս չձայնագրեցին Պանտերայի որևէ այլ նյութ, մինչդեռ Դառելը և Պոլը ցանկանում էին շարունակել գրել և նվագել խմբի ներքո։ Երկու եղբայրներն էլ մտածեցին, որ ժամանակն է առաջ գնալ, և Պանտերան ցրելուց հետո նրանք սկսեցին նոր նյութեր գրել ։